Pierre de Montereau
Pierre de Montereau, Pierre de Montreuil, fransk arkitekt, der virkede i midten af 1200-t. Som en af højgotikkens betydeligste arkitekter opførte han Mariakapellet ved Saint-Germain-des-Prés i Paris (kun delvis bevaret) og sandsynligvis også Ludvig den Helliges kapel i slottet Saint-Germain-en-Laye (1230'erne) og Sainte-Chapelle i Paris (1240'erne).
Pierre de Montereau byggede muligvis også på klosterkirken Saint-Denis og s.m. Jean de Chelles på Notre-Dame i Paris.